พึ่งไปฉีดวัคซีนพิษสุนัขบ้าเข็มที่สามมาเมื่อเช้าเวลา 8 โมง พอกลับบ้านมาก็ใช้ชีวิตตามปกติ แต่สังเกตุตัวเองว่ามีอาการหายใจเข้ามีเสียงหวีดเบาๆ จำเป็นต้องไปพบแพทย์ไหม เป็นเพราะผลข้างเคียงของวัคซีนรึป่าว หรือเป็นเพราะสูบบุหรี่มากเกินไปครับ
สวัสดีค่ะ อาการหายใจเข้าแล้วมีเสียงวี๊ดเบาๆนั้น อาจจะเกิดจาก การมีหลอดลมตีบแคบชั่วคราวเช่นจากความเหนื่อย การมีโรคปอดอยู่เดิมเช่นโรคหอบหืด โรคถุงลมโป่งพอง มีการติดเชื้อในปอดหรือหลอดลม การสูบบุหรี่จัดเป็นสาเหตุทำให้หลอดลมตีบหรือไวกว่าปกติได้ส่วนการไปรับวัคซีนป้องกันพิษสุนัขบ้ามานั้น ก่อนการได้วัคซีน ถ้าเป็นการรับวัคซีนครั้งแรกในชีวิต มักจะมีการทดสอบด้วยการฉีดยาปริมาณน้อยๆเข้าไปก่อนแล้วดูปฏิกิริยาว่ามีอาการแพ้หรือไม่อยู่แล้ว ถ้าเคยฉีดมาถึง 3 เข็มแล้วเพิ่งมามีอาการตอนนี้ ก็อาจจะไม่ใช่อาการของการแพ้วัคซีนค่ะแนะนำการพักผ่อนให้เพียงพอ งดการทำงานหนักๆไปก่อน ควรงดหรือลดสูบบุหรี่ถ้าทำได้ สังเกตอาการ ถ้ายังมีหายใจเสียงวี๊ดต่อเนื่อง เป็นมากขึ้น มีหอบเหนื่อยร่วมด้วย ควรไปพบแพทย์